CELEX: 
Language: et
Date: 2021-06-10 00:00:00
Title: KOMISJONI RAKENDUSMÄÄRUS (EL) …/…, millega nähakse ette erimenetlus selliste raskeveokite kindlakstegemiseks, mis on sertifitseeritud eriotstarbeliste veokitena, kuid ei ole sellisena registreeritud, ning tootja aasta keskmise CO2 eriheite korrigeerimiseks, et võtta neid veokeid arvesse

KOMISJONI RAKENDUSMÄÄRUS (EL) …/…,
            
            
               10.6.2021,
            
            
               millega nähakse ette erimenetlus selliste raskeveokite kindlakstegemiseks, mis on sertifitseeritud eriotstarbeliste veokitena, kuid ei ole sellisena registreeritud, ning tootja aasta keskmise CO2 eriheite korrigeerimiseks, et võtta neid veokeid arvesse
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1242, millega kehtestatakse uute raskeveokite CO2-heite normid ning muudetakse Euroopa Parlamendi ja nõukogu määrusi (EÜ) nr 595/2009 ja (EL) 2018/956 ning nõukogu direktiivi 96/53/EÜ,
                  1
                eriti selle artikli 2 lõiget 3,
            
            
            
               ning arvestades järgmist:
            
            
               (1)Et teha kindlaks raskeveokid, mis on sertifitseeritud eriotstarbeliste veokitena, kuid ei ole sellisena registreeritud, on asjakohane kasutada tootjate ja liikmesriikide poolt määruse (EL) 2018/956 kohaselt esitatud andmeid.
            
            
               (2)Et kõrvaldada lahknevused sertifitseerimise ja määruse (EL) 2018/956 alusel registreerimise kohta esitatud andmetes, peaks liikmesriikidel ja tootjatel olema lubatud kommenteerida esitatud teavet ja vajaduse korral esitada uut teavet, et varem esitatud teavet parandada.
            
            
               (3)Tootjate aasta keskmise CO2 eriheite korrektsioonid, mida tehakse seoses selliste raskeveokitega, mis on sertifitseeritud kui eriotstarbelised veokid, kuid ei ole sellisena registreeritud, peavad olema proportsionaalsed ja hoiatavad, et stimuleerida andmete nõuetekohast ja hoolikat töötlemist ning vältida sellistele veokitele vale CO2 heite omistamist kas tahtlikult või hooletuse tõttu. 
            
            
               (4)Juhul kui komisjon leiab, et veok pidanuks olema registreeritud eriotstarbelise veokina, peaks ta vastavalt parandama liikmesriikide esitatud andmeid ja käsitama veokit määruse (EL) 2019/1242 artikli 2 lõike 3 kohaldamisel eriotstarbelise veokina.
            
            
               (5)Seepärast võetakse tootja keskmise CO2 eriheite arvutamisel arvesse valesti klassifitseeritud raskeveokid, mille CO2 heide on määratud vastavalt kasutuse eriotstarbele ja on suurem kui kaubaveo kasutusotstarbele määratud CO2 heide, seega tootja jaoks ebasoodsam kui veoki algusest peale õigesti kaubaveokina sertifitseerimise korral.
            
            
               (6)Käesoleva määrusega ette nähtud meetmed on kooskõlas kliimamuutuste komitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1 
               Eriotstarbeliste veokitena sertifitseeritud, kuid sellistena mitte registreeritud raskeveokite kindlakstegemine
            
            
               1.Komisjon koostab määruse (EL) 2018/956 artikli 5 kohaselt tootja esitatud andmete põhjal loetelu raskeveokitest, mis on sertifitseeritud eriotstarbeliste veokitena määruse (EL) 2019/1242 artikli 2 lõike 3 tähenduses, kuid mida ei registreeritud eriotstarbeliste veokitena liikmesriikide poolt määruse (EL) 2018/956 artikli 4 kohaselt esitatud andmete põhjal.
            
            
               2.Komisjon edastab määruse (EL) 2018/956 artikli 4 lõikes 2 osutatud pädevatele asutustele ja määruse (EL) 2018/956 artikli 5 lõike 2 kohaselt tootja määratud kontaktidele lõikes 1 osutatud loetelu asjakohased osad.
            
         
         
            
               3.Pädevad asutused ja tootjad võivad esitada komisjonile ühe kuu jooksul pärast lõike 2 kohase loetelu saamist selgitused määruse (EL) 2018/956 artiklite 4 ja 5 kohaselt esitatud andmete õigsuse kohta.
            
            
               4.Pärast selgituste saamist või pärast lõikes 3 sätestatud ühekuulise tähtaja möödumist hindab komisjon lõikes 1 osutatud raskeveokite loetelu, võttes aluseks lõike 3 kohaselt esitatud selgitused, poolte argumendid ja võimalikud edasised uurimised.
            
            
               5.Kui komisjon järeldab lõikes 4 osutatud hindamise tulemuste põhjal, et lõike 1 kohaselt kindlaks tehtud raskeveokid registreeriti õigesti muude kui eriotstarbeliste veokitena, korrigeerib ta tootja aasta keskmist CO2 eriheidet vastavalt artiklile 2, et võtta neid veokeid arvesse. 
            
            
               6.Komisjon võib asjaomaste veokite tehniliste omaduste põhjal asendada algselt teatatud eriotstarbelise veoki sertifitseerimise samasuguse raskeveoki sertifitseerimisega, mille tootja arvutab uuesti vastavalt selle tehnilistele omadustele, määruse (EL) 2017/2400 I lisa tabeli 1 sõidukirühmades 4, 5, 9 või 10. Sellisel juhul ei kohalda komisjon tootja aasta keskmisele CO2 eriheitele korrektsiooni vastavalt artiklile 2, et võtta neid sõidukeid arvesse, kuid need sõidukid kaasatakse tootja CO2 eriheite määramisse vastavalt määruse (EL) 2019/1242 sätetele, eelkõige juhul, kui tootja on võtnud meetmeid, mille võtmist võib põhjendatult eeldada deklaratsiooni esitamise ajal kättesaadava teabe põhjal, et toetada sõiduki korrektset eriotstarbelisena deklareerimist.
            
            
               7.Kui komisjon jõuab lõikes 4 osutatud hindamise tulemuste põhjal järeldusele, et lõike 1 kohaselt kindlaks tehtud raskeveokid oleks tulnud registreerida eriotstarbeliste veokitena, korrigeerib ta liikmesriigi poolt määruse (EL) 2018/956 artikli 4 kohaselt esitatud andmeid ja teavitab sellest korrektsioonist liikmesriiki, kus kõnealused raskeveokid registreeriti.
            
            
            
               Artikkel 2 
               Keskmiste CO2 eriheidete korrigeerimine
            
            
               Kui on olemas artikli 1 lõikele 5 vastavad raskeveokid, korrigeeritakse tootja aasta keskmist CO2-eriheidet järgmiselt:
            
            
               (avgCO2sg)corr = (Vsg x avgCO2sg + ∑v CO2Vv ) / (Vsg + Vocsg), 
            
            
            
               kus:
            
            
               avgCO2sg on tootja keskmine CO2 eriheide, mis on määratletud määruse (EL) 2019/1242 I lisa punktis 2.2;
            
            
               Vsg on tootja selliste uute raskeveokite arv (välja arvatud eriotstarbelised veokid), mis kuuluvad vastavalt määruse (EL) 2019/1242 artikli 4 punktile a veokite allrühma sg; 
            
            
                ∑v on kõigi ühte veokite allrühma sg kuuluvate ühe tootja selliste raskeveokite summa, mis vastavad artikli 1 lõikele 5;
            
            
               CO2Vv on eriotstarbelise veoki v keskmine CO2 heide (grammides tonnkilomeetri kohta), mis on kindlaks tehtud kõigi selliste erinevate kasutusotstarvete, kandevõimete ja kütuseliikide kombinatsioonide kohta, millest teatatakse kooskõlas määrusega (EL) 2018/956;
            
            
               Vocsg on tootja artikli 1 lõikele 5 vastavate raskeveokite arv veokite allrühmas sg.
            
            
               Määruse (EL) 2019/1242 kohaldamisel asendatakse tootja keskmine CO2 eriheide avgCO2sg tootja korrigeeritud keskmise CO2 eriheitega (avgCO2sg)corr .
            
            
               Artikkel 3 
               Jõustumine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
         
         
            
               Brüssel, 10.6.2021
            
            
               
                     Komisjoni nimel
               
               
                     president
                     Ursula VON DER LEYEN
               
            
         
         
            
                  
                     (1)
                  
                        ELT L 198, 25.7.2019, lk 202.